เงินบาทเปิดตลาด 32.29/30
ธนาคารกรุงศรีอยุธยา รายงาน เงินบาทเปิดตลาดเช้านี้อยู่ที่ระดับ 32.29/30 ปรับตัวอ่อนค่าจากวานนี้
28 เม.ย. 2553

ธนาคารกรุงศรีอยุธยา รายงาน เงินบาทเปิดตลาดเช้านี้อยู่ที่ระดับ 32.29/30 ปรับตัวอ่อนค่าจากวานนี้
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 32.29/30 บาท/ดอลลาร์ ปรับตัวอ่อนค่าจากช่วงปิดตลาดเย็นวานนี้ที่ระดับ 32.27 บาท/ดอลลาร์ เนื่องจากดอลลาร์กลับมาแข็งค่าสวนทางกับยูโรที่ปรับตัวอ่อนค่าลงมากหลังบริษัทจัดอันดับความน่าเชื่อถือประกาศลดเครดิตของประเทศกรีซและโปรตุเกส
"หลังเอสแอนด์พีประกาศดาวน์เกรดทั้งกรีซและโปรตุเกสทำให้ดอลลาร์กลับแข็งค่า บาทก็ตาม(อ่อนค่า)แต่ยังไม่ทะลุไฮ(ที่ระดับ 32.31 บาท/ดอลลาร์) นักบริหารเงิน กล่าว
นักบริหารเงิน มองว่า วันนี้เงินบาทมีแนวโน้มอ่อนค่าต่อเนื่องแต่คงไม่มาก เนื่องจากยังมีพื้นฐานด้านเศรษฐกิจที่ดีอยู่ และอาจมีแรงไหลเข้าของเงินทุนจากต่างประเทศเข้าเอเซียได้อีก แต่ต้องจับดูสถานการณ์ทางการเมืองว่าจะเกิดความรุนแรงหรือไม่
สำหรับความเคลื่อนไหวของสกุลเงินหลักต่างประเทศช่วงเช้านี้ เงินเยนอยู่ที่ระดับ 93.18/23 เยน/ดอลลาร์ ปรับตัวแข็งค่าจากระดับ 93.48/90 เยน/ดอลลาร์ ส่วนเงินยูโรอยู่ที่ระดับ 1.3177/80 ดอลลาร์/ยูโร ปรับตัวอ่อนค่าจากระดับ 1.3287/3328 ดอลลาร์/ยูโร
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบระหว่าง 32.20-32.35 บาท/ดอลลาร์